لاہور: پاکستان مسلم لیگ (ن) نا سینئر نائب صدر و چیف آرگنائزر مریم نوازشریف پارینے کہ چین و پاکستان نا سرکڑدہ و الس ءِ مبارک مرے‘ مسہ سال آن پد چین پاکستان واپاری و ہن وبر ولدا بحال مسنے۔2020 اٹ بند مننگ آن پد داسہ 2023 اٹ خنجراب پاس نا دوارہ ملنگ انگ بھلو خوشی نا خبر اسے‘ تینا بیان اٹ مریم نواز پارے کہ نومبر 2016 غان سی پیک فریم ورک نا رد اٹ ارینجمنٹ گچین وڑ اٹ مونی ہناکہ، نومبر 2019 اٹ بند مسوسس۔ خنجراب پاس انادوارہ ملنگ انگ آن ہڑتوم آ کنڈانا الس نا مشکل آتے چٹفنگ اٹ کمک رسینگک۔ وزیراعظم شہبازشریف و صدر شی جن پنگ پاک چین ایلمی ءِ پین سوگو کننگ اٹی ءُ۔ پی ٹی آئی حکومت پاکستان چین واپاری سرجز و سی پیک ناترندی ءِ زہمی کرے۔ قائد محمد نوازشریف سی پیک نا جوڑ کروک ءِ‘چین انا کمک اٹ سی پیک نا کمک اٹ پاکستان نا شونداری نا عظیم آ ڈٹ ءِ بنا کریسس۔
(آن لائن)
